Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: A Magyar Nemzeti Bankról szóló 2001. évi LVIII. törvény (MNB tv.) korábban a köztisztviselõkre irányadó szabályok szerinti vagyonnyilatkozat-tételi kötelezettséget írt elõ az MNB elnöke, alelnökei és a monetáris tanács tagjai, valamint a felügyelõ bizottság tagjai számára. Ez kiterjedt egyebek mellett a vagyontárgyak azonosító adataira, így például
Paragraph Index: 659

A Magyar Nemzeti Bankról szóló 2001. évi LVIII. törvény (MNB tv.) korábban a köztisztviselõkre irányadó szabályok szerinti vagyonnyilatkozat-tételi kötelezettséget írt elõ az MNB elnöke, alelnökei és a monetáris tanács tagjai, valamint a felügyelõ bizottság tagjai számára. Ez kiterjedt egyebek mellett a vagyontárgyak azonosító adataira, így például az ingatlan címére, személygépkocsi rendszámára, a takarékbetétkönyv számára, azonban nem volt nyilvános. Az MNB törvény május 1-jétõl hatályos módosítása kiterjesztette a vagyonnyilatkozat-tételi kötelezettséget a közös háztartásban élõ házas- vagy élettársra, gyermekekre, továbbá a hozzátartozók nyilatkozatai kivételével elrendelte a vagyonnyilatkozatok nyilvánosságra hozatalát is. A közzététel szabályai azonban nincsenek összhangban az adatkezelés céljával, mert a vagyontárgyak azonosító adataira is vonatkozik. Természetesen más, törvényben meghatározott állami tisztviselõk vagyonnyilatkozata is nyilvános, ám esetükben a nyilvánosság csak korlátozott adatkörre terjed ki. Az állam átláthatóságának, a korrupció megelõzésének egyébként helyes célja nem indokolja, hogy közfeladatot ellátó személyek szükségtelenül sok személyes adata váljon bárki által megismerhetõvé. Az adatvédelmi biztos kezdeményezte az MNB törvény célhoz kötött adatkezelési követelményének megfelelõ módosítását, egyúttal ez esetben is nehezményeznie kellett, hogy nem ismerhette meg elõzetesen a vonatkozó törvény tervezetét. Álláspontjáról a köztársasági elnököt, a miniszterelnököt, az Országgyûlés elnökét és az Országgyûlés Mentelmi, összeférhetetlenségi és mandátumvizsgáló bizottságát is tájékoztatta. A jogszabály-elõkészítésért felelõs szakminiszter kihagyta az adatvédelmi biztost a Magyar Köztársaság

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes